《题大隐庵开士殊无别远翠楼》
元代·张昱

坐来未觉西山远，紫翠千重隔画阑。此地岂容携酒到，任谁只许捲帘看。

佛炉香共朝云散，客椀茶分雪乳寒。一自得陪清论后，此心不用倩师安。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。